เทศบาลมีหน้าที่จัดบริการสาธารณะเพื่อประโยชน์ของประชาชนในเขตเทศบาลของตน ดังนั้น กรณีที่หารือมาเมื่อข้อเท็จจริงปรากฏว่าบ้านดังกล่าวตั้งอยู่ในเขตพื้นที่องค์การบริหารส่วนตำบล
จึงเป็นหน้าที่ขององค์การบริหารส่วนตำบลที่ต้องจัดบริการสาธารณะแก่ประชาชนที่อยู่ในเขตพื้นที่ของตน
เช่น การจัดเก็บขยะมูลฝอย อย่างไรก็ตามพระราชบัญญัติรักษาความสะอาดและความเป็นระเบียบเรียบร้อย
ของบ้านเมือง พ.ศ. 2535 แก้ไขเพิ่มเติมถึง (ฉบับที่ 2) พ.ศ. 2560 มาตรา 34/1 องค์การบริหารส่วนตำบลแห่งนี้ สามารถมอบหมายให้เทศบาลดังกล่าว เก็บ ขน และกำจัดสิ่งปฏิกูลและมูลฝอย ในเขตพื้นที่ของตนได้ ส่วนกรณีการป้องกันและบรรเทาสาธารณภัยนั้น ก็เป็นหน้าที่ขององค์การบริหารส่วนตำบลดังกล่าวตามพระราชบัญญัติป้องกันและบรรเทาสาธารณภัย พ.ศ. 2550 ที่จะต้องจัดการในการป้องกันและบรรเทาสาธารณภัยในพื้นที่
ของตน อย่างไรก็ตาม เมื่อเกิดสาธารณภัยขึ้นในเขตพื้นที่องค์การบริหารส่วนตำบลแห่งนี้ผู้อำนวยการท้องถิ่น
แห่งเทศบาล ซึ่งมีพื้นที่ติดต่อกันสามารถสนับสนุนการป้องกันและบรรเทาสาธารณภัยที่เกิดขึ้น
ตามพระราชบัญญัติป้องกันและบรรเทาสาธารณภัย พ.ศ. 2550

 สำหรับประเด็นเรื่องตำแหน่งที่ตั้งของตัวบ้านอยู่ในเขตองค์การบริหารส่วนตำบลแต่บ้านเลขที่ตามฐานข้อมูลการทะเบียนราษฎรอยู่ในเขตเทศบาลให้พิจารณาตามนัยหนังสือสำนักทะเบียนกลาง ด่วนที่สุด ที่ มท 0309.1/433 ลงวันที่ 25 กุมภาพันธ์ 2563 แจ้งแนวทางปฏิบัติกรณีตำแหน่งที่ตั้งของตัวบ้านอยู่ในเขตองค์กรปกครองส่วนท้องถิ่นหนึ่ง แต่บ้านเลขที่ตามฐานข้อมูลการทะเบียนราษฎรอยู่คนละแห่งกับองค์กรปกครองส่วนท้องถิ่นซึ่งไม่ถูกต้องตามข้อเท็จจริง

ตอบโดย กง.วก.,กง.กม.2